ที่พักเป็นเหมือนในรูปเลยค่ะ เป็นคอนโดมิเนียมเล็กๆ 1 ชั้นมีประมาณ 5 ห้อง ห้องที่เราพักมีห้องนอน 2 ห้อง เตียงขนาดควีนไซส์ นอนห้องละ 2 คน สบายๆ ห้องน้ำ 2 ห้องสะดวกดีไม่ต้องแย่งกัน (แต่อาบน้ำได้ 1 ห้อง) ชักโครกเป็นแบบฝารองนั่งแบบอัตโนมัติ สิ่งอำนวยความสะดวกครบครัน มีระเบียงสำหรับตากผ้าด้วย ทำเลดีอยู่ย่านซีเหมิน จากที่พักเดินไปสถานีรถไฟซีเหมิน Exit 1 ใช้เวลาประมาณ 7-8 นาที
ก่อนเดินทางมีคำถามตลอด ซึ่ง host ตอบเร็วมาก ระหว่างอยู่ที่นั่นเราขอให้ ้host ช่วงจองร้านอาหารให้ด้วย เราทำแก้วน้ำแตกและได้ส่งข้อความไปบอก คำแรกที่ host ถามคือมีใครเจ็บมั๊ย และบอกว่าให้ทำความสะอาดโดยใช้เครื่องดูดฝุ่น และบอกเราว่าไม่ต้องกังวล ^_^ หลังจาก Check out เราสามารถฝากกระเป๋าไว้ที่ Lobby ได้นะคะ